تحریک لبیک پاکستان

تحریکِ لبیک پاکستان (ٹی ایل پی) ایک پاکستانی سیاسی جماعت ہے، جو تحریک لبیک یا رسول اللہ نامی جماعت کے سربراہ خادم حسین رضوی کی زیر قیادت قائم ہوئی۔ 26 جولائی 2017ء کو الیکشن کمیشن پاکستان میں رجسٹر ہوئی اور اس تنظیم کو کرین کا انتخابی نشان دیا گیا۔ موجود امیر جانشین سعد حسین رضوی ہیں، جن پر مقدمات قائم کر کے انہیں جیل بھیج دیا گیا تھا۔ 14 اپریل 2021ء کو تحریک لبیک پر انسداد دہشتگردی کے قانون کے تحت پابندی عائد کر دی گئی۔  حکومت پاکستان نے انسداد دہشت گردی ایکٹ 1997ء رول 11 کے تحت 15 اپریل 2021ء کو تحریک لبیک پاکستان پر پابندی عائد کردی تھی۔

بنیاد 
اس تحریک کی بنیاد کا سبب 29 فروری 2016ء کو حکومت پاکستان کی طرف سے سابق گورنر پنجاب سلمان تاثیر کے قاتل ممتاز قادری کو دی جانے والی پھانسی کی سزا کے بعد اگلے دن یکم مارچ کو لیاقت باغ، راولپنڈی میں ہونے والی نماز جنازہ میں کثیر عوامی اجتماع بنا۔ اس تحریک کا مقصد بعد ازاں موجودہ حکومت کو مشکلات میں ڈالنا اور سیاسی اسلامی خلا  کو پر کرنا بھی مقصد بنا۔  پھانسی کی خبر عام ہونے کے بعد ملک کے مختلف علاقوں میں احتجاج کیا گیا، جبکہ شہر میں دفعہ 144 نافذ کر کے نقض امن کے ڈر کی وجہ سے جلسے اور جلوسوں کے انعقاد پر حکومت نے فوری پابندی لگا دی تھی۔

ضمنی انتخابات 2017ء 
 نواز شریف کی نااہلی پر خالی ہونے والی حلقہ این اے۔120 کی نشست پر ہونے والے ضمنی انتخابات 17 ستمبر 2017ء میں پہلی بار انتخاب لڑا اور تیسری پوزیشن لی۔
 گلزار خان کی وفات پر خالی ہونے والی حلقہ این اے۔4 کی نشست پر ہونے والے ضمنی انتخابات 2017ء میں پانچویں پوزیشن حاصل کی۔

ضمنی انتخابات 2018ء 
جہانگیر ترین کی نااہلی پر خالی ہونے والی حلقہ این اے۔154 کی نشست پر ہونے والے ضمنی انتخابات 12 فروری 2018ء میں تیسری پوزیشن حاصل کی۔

تنازعات 

تحریک لبیک پاکستان نے آئینی ترمیم الیکشن بل 2017 میں حلف نامہ کے الفاظ کو بدلنے کے خلاف احتجاج کیا، جس کے خلاف حکومت نے بڑے پیمانے پر گرفتاریاں عمل میں لائیں۔ اس دوران میں تحریک کے آٹھ افراد قتل اور 200 سے زائد زخمی ہوئے۔

حوالہ جات 

تحریک لبیک پاکستان
2015ء میں قائم ہونے والی سیاسی جماعتیں
2017ء میں قائم ہونے والی سیاسی جماعتیں
اسلام پسند گروہ
اسلامی سیاسی جماعتیں
بریلوی مکتب فکر کی سیاسی جماعتیں
پاکستان کی اسلامی سیاسی جماعتیں
پاکستان کی سیاسی جماعتیں
پاکستان میں 2015ء کی تاسیسات
پاکستان میں 2017ء کی تاسیسات
پاکستان میں انتہائی دائیں بازو کی سیاست
پاکستان میں انتہائی دائیں بازو کی سیاسی جماعتیں
پاکستان میں قانون توہین مذہب
پاکستان میں قائم اسلامی تنظیمیں
سنی اسلامی تحریکیں
سنی سیاسی جماعتیں
مقالے جن میں انگریزی زبان کا متن ہے
ضد شیعیت
اسلام متعلقہ نزاعات
ویکی ڈیٹا سے مطابقت رکھنے والی مختصر تفصیل
ایل جی بی ٹی حقوق مخالف تنظیمیں